Refinería da Coruña

A refinería da Coruña é unha empresa galega de refinado de petróleo, inaugurada na Coruña o 11 de setembro de 1964. A planta está situada entre os núcleos coruñeses de Bens e Nostián, e a súa superficie ocupa terreos dos concellos de Arteixo e A Coruña. Actualmente é propiedade de Repsol, con sede en Madrid. Ten unha capacidade de refinado de 120.000 barrís/día e unha extensión dunhas 150 ha.

 Historia 
En 1961 o Ministerio de Industria autorizou a Marathon Oil Company (antiga The Ohio Oil Company) e á Compañía Ibérica de Petróleos, S.A. (PETROLIBER) a construción dunha refinaría de petróleo no norte de España. En 1962 decidiuse a súa construción na Coruña. A normativa de 1964 suxería unha distancia mínima de 2000 metros ao núcleo de poboación máis próximo. Ese terreo baleiro que separaba a refinaría da cidade da Coruña sería o futuro Polígono A Grela - Bens. En ampliacións sucesivas a refinaría chegou ata o concello de Arteixo.

Cruzando a cidade dende o porto ata a refinaría hai 14 tubos dun diámetro dende 15 cm ata 60 cm. Un oleoduto de 6,5 km que cruza toda a cidade para levar o petróleo dende o porto á refinaría e os produtos refinados dende a refinaría ata o porto.

Repsol ten en concesión a terminal petroleira no porto da Coruña ata 2027 e pendente fixar a data para o seu traslado a Punta Langosteira (Arteixo).

O 12 de maio de 1976 o Urquiola encallou na agulla do baixo das Xacentes partindo en dous. O 3 de decembro de 1992 o buque Aegean Sea encallaba e ardía preto da Torre de Hércules.

En 2011 o Tribunal Superior de Xustiza de Galicia fallou a favor do concello de Arteixo na repartición do imposto de actividades económicas que paga Repsol. A Coruña queda co 74,6% e Arteixo co 25,4% do imposto de actividades económicas.

É a primeira refinaría do mundo en obter a certificación enerxética ISO 50001.

O 10 de outubro de 2012 produciuse un incendio na refinaría sen danos persoais. En 2018 obtivo certificación ISO 45001 por AENOR.

 Produtos 
 Propileno.
 Nafta.
 Queroseno.
 Gases GLP.
 Gasolina e gasóleo.

 Notas 

 Véxase tamén 

 Ligazóns externas 
 Páxina web de Repsol 
 Registro Estatal de Emisiones y Fuentes Contaminantes 
 "A refinería de Repsol da Coruña transformou un val agrícola nunha gran factoría industrial hai 47 anos", reportaxe na TVG
 El peligro del butano. La Opinión 

Categoría:Empresas de Galicia
Categoría:A Coruña